Minipiloter+på+BI

**MINIPILOTER på BI** De fire minipilotene:
 * Modelltrening gjennom digitale tester(H2010)
 * Lese og forstå akademiske artikler(H2010)
 * Selvobservasjon og selvrefleksjon(H2010)
 * Rollespill i store klasser(V2011)

BI utlyste i juni 2010 en konkurranse som en av flere ASSESS 2010-aktivteter ved BI. Konkurransen gikk ut på at alle faglige ble invitert til å planlegge, gjennomføre og evaluere en "minipilot" i en stor klasse. Hver minipilot skulle omfatte minimum en underveis- eller itlbakemeldingskaitvitet. Minipilotene er ett av flere prosjekttiltak som søker å stimulere til økt bruk av tilbakemeldingsaktiviteter i storklasseundervisningen ved BI. Alle BIs forelesere ble invitert til å delta med søknader.
 * Om minipilotene**

En minipilot skal omfatte minimum én vurderings- og eller tilbakemeldingsaktivitet i en storklasse (se eksempler lenger ned). En storklasse defineres i denne sammenhengen gjennom at foreleser ikke kan gi individuelle tilbakemeldinger fordi antallet studenter er for høyt. Under 60 studenter regnes ikke som storklasse. Tilbakemeldingsopplegg for klassestørrelser fra 100 - 600 studenter er av spesiell interesse for ASSESS 2010. Minipilotene skal gjennomføres høsten 2010 og avsluttes med en rapport med 1) beskrivelse av formålet med aktiviteten, 2) beskrivelse av selve aktiviteten - med tanke på at andre forelesere skal kunne gjenta opplegget, samt 3) en evaluering av minipilotens effekter på undervisning og læring. For eksempel: Var aktiviteten et viktig pedagogisk bidrag? Hjalp den studentene til økt forsåelse? Ble studentene fornøyde, og/eller mer motiverte? Hva krevde aktiviteten av lærer (planlegging, gjennomføringen, etterarbeid, ressurser). Kort statusrapport pr e-post (ca 100 ord) skal leveres 15.november 2010 og endelig rapport 1.februar 2011 (500-2000 ord). Minipilot-rapportene vil inngå som del av ”Teacher’s Toolbox” i regi av ASSESS 2010.
 * Kriterier for minipilotene**

De to beste søknadene ble premiert med kr 10.000 hver, to andre delte tredjepremien og fikk kr 5.000 hver. Prispengene er ment å dekke utviklingsarbeid, evt. honorering av studentassistenter som bidrar i minipiloten, ekstra utstyr/materiell, utarbeidelse av minipilot-rapport, og lignende. Samtidig er midlene ment som en motivasjon og bonus til kreative, initiativrike og ambisiøse forelesere! Juryen besto av Svend Andreas Horgen, Høgskolen i Sør-Trøndelag, Torunn Gjelsvik og Anne Swanberg, begge Senter for e-læring. Alle er prosjektdeltakere i ASSESS 2010.

**EKSEMPLER PÅ EN MINIPILOT? ** En ”minipilot” omfatter en undervisningsaktivitet som inkluderer vurdering og/eller tilbakemelding til studentene. En slik undervisningsaktivitet er gjerne styrt av læringsmål på tema-/emne-nivå, og delt i to deler: 1) selve læringsaktiviteten og 2) vurderingen/tilbakemeldingen. Læringsmål (på temanivå): Studenten skal kunne beregne nåverdi Læringsaktivitet: Foreleser gjennomgår nåverdi-beregning trinn for trinn. Alternativt spiller foreleser inn en video eller lydforelesning med gjennomgang av nåverdi-beregning som legges på it’s learning. Fordel med video er at studenten kan repetere. Tilbakemelding: 10 beregningsoppgaver i form av digitale tester på it’s learning med automatisert tilbakemelding.
 * Eksempel 1**

Læringsmål (på temanivå): Studenten skal kunne forklare forskjellen på transaksjonsledelse og transformasjonsledelse. Læringsaktivitet: Kort introduksjon av foreleser, små grupper diskuterer (15-20 min) Tilbakemelding: Todelt: a) Plenumsgjennomgang med interaksjon fra salen, b) ”Læringsmåltest” (digital test m/automatisert tilbakemelding) på it’s learning for å sjekke om læringsmålet sitter. Testen publiseres på it’s learning direkte etter forelesningen.
 * Eksempel 2**

Læringsmål (på temanivå): Studenten skal kunne gjøre rede for begrepet priselastisitet. Læringsaktivitet: Forelesning (eller video) der begrepet gjennomgås. Hjemmelekse: Drøfte 3 gitte scenarier der priselastisiteten gir ulike utfall, alene eller i gruppe. Tilbakemelding: Et sett med vurderingskriterier for egenvurdering (eller medstudentvurdering) av drøftingene legges ut på it’slearning og gjennomføres her. Foreleser gjennomgår i plenum med innspill fra salen.
 * Eksempel 3**

Både læringsaktiviteten(e) og tilbakemeldingen(e) kan med andre ord skje i forelesningen, i grupper, som ”selvstudium” og/eller ved bruk av digitale læringsressurser. Og gjerne i kombinasjoner. Utgangspunktet bør være sentralt stoff i pensum som foreleser har erfaring med at er vanskelig for studenten å utvikle forståelse for. På den måten kan en god aktivitet få signifikant læringseffekt for mange studenter!